SKADET: Mohamed Elyounoussi spiller ikke mot Everton lørdag. Foto: Nina E. Rangøy

«Moi» til VG: – Jeg spiller ikke mot Everton

LIVERPOOL (VG) I samråd med det medisinske apparatet har Mohamed Elyounoussi (24) bestemt seg for å stå over lørdagens kamp for Southampton mot Everton.

Oppdatert 16. august 2018

Artikkelen er over to år gammel

– Jeg blir ikke med laget på lørdag. Jeg tar ingen sjanser selv om jeg nesten er 100 prosent frisk. Det er bedre at jeg går glipp av én kamp enn flere, sier «Moi» til VG.

les også Bakgrunn: «Moi» håper å være klar til lørdag

Elyounoussi fikk 35 minutter mot Burnley i seriepremieren på St Marys søndag, men fikk en kjenning bak i det ene låret.

Den norske landslagsspilleren fullførte kampen, men hadde vondt, og de siste dagene har han fått masse behandling for skaden. Torsdag ble det bestemt at han ikke spiller. Hverken Southampton eller Elyounoussi tar noen sjanser med spilleren, som kostet dem 16 millioner pund fra Basel i sommer.

les også Skadesmell for Manchester City og Kevin De Bruyne

«Moi» sa selv til VG tirsdag at han fikk varmet opp litt for kort tid, og at han kjente noe da han landet etter en hodeduell kort tid etter at han kom inn i 2. omgang.

Kampen endte 0–0.

Mohamed Elyounoussi håper og tror han er klar igjen til kampen hjemme mot Leicester neste lørdag.

Publisert: 16.08.18 kl. 21:13 Oppdatert: 16.08.18 kl. 21:40

Premier League S V U T M P 1 Leicester City 2 2 0 0 7 – 2 5 6 2 Everton 2 2 0 0 6 – 2 4 6 3 Arsenal 2 2 0 0 5 – 1 4 6 4 Liverpool 2 2 0 0 6 – 3 3 6 5 Crystal Palace 2 2 0 0 4 – 1 3 6 VIS MER Champions League

Champions League Europaliga

Europaliga Nedrykk

Les også